อบไอน้ำให้ผิวหน้า ใช้มาส์กพอกหน้า ใช้มอยเจอร์ไรเซอร์
การอบไอน้ำจะช่วยทำความสะอาดรูขุมขนของคุณได้อย่างล้ำลึก เพราะว่ามันจะทำให้เหงื่อออกและขับสิ่งสกปรกออกมาทางเหงื่อ ซึ่งรวมถึงสิวและสิวหัวดำ เป็นต้น นอกจากนี้ การอบไอน้ำจะช่วยทำให้ชั้นผิวด้านนอกและชั้นผิวระดับที่ลึกขึ้นนั้นชุ่มชื้นและช่วยยังลดขนาดรูขุมขน คุณจะต้องต้มน้ำให้ร้อนเพื่อที่จะได้ใช้ไอน้ำที่ได้มาอังกับผิวหน้าได้อย่างมีประสิทธิภาพ ให้ต้มน้ำในกาน้ำร้อนหรือต้มที่เตา จากนั้นให้เทน้ำลงไปในชามขนาดใหญ่หรือในอ่างน้ำในห้องน้ำ รอสักสองสามนาทีเพื่อให้น้ำเย็นลงนิดหน่อยไม่เช่นนั้นแล้วมันอาจจะลวกหน้าคุณได้ ถ้าคุณใช้ชาม ให้แน่ใจว่ามันสามารถใส่น้ำเดือดได้ จ่อหน้าลงไปเหนือชามน้ำและค้างไว้ 2-5 นาที ให้ใช้ผ้าขนหนูคลุมที่ศีรษะของคุณ โดยคลุมให้เหมือนเต้นท์ เพื่อเป็นการกักไอน้ำให้สัมผัสกับรูขุมขนโดยตรง เพื่อเป็นการเปิดรูขุมขน เพื่อทำให้การอบไอน้ำมีประสิทธิภาพมากขึ้น ให้ตัดถุงชาเขียวและเทชาข้างในลงไปในน้ำ คุณจะหยดน้ำมันหอมระเหยอย่างน้ำมันลาเวนเดอร์ลงไปก็ได้ การใช้มาส์กพอกหน้าจะช่วยทำความสะอาดรูขุมขนและขจัดสิ่งสกปรกออกจากผิว คุณสามารถใช้มาส์กที่เพิ่มความชุ่มชื้นเพื่อเป็นการทำให้ผิวของคุณอิ่มน้ำ ถ้าคุณมีผิวมันหรือมีแนวโน้มที่จะเป็นสิว คุณควรใช้มาส์กที่เป็นโคลนหรือกำมะถันเพื่อช่วยดูดสิ่งสกปรกออกมาจากผิว ตัวอย่างของมาส์กประเภทนี้ เช่น มาส์กรุ่น Rare Earth Deep Pore Cleansing Mask ของ Kiehl ถ้าคุณมีผิวแห้งคุณควรใช้มาส์กที่เพิ่มความชุ่มชื้น เช่น Nügg Hydrating Face Mask ถ้าคุณไม่อยากซื้อมาส์ก คุณสามารถทำเองได้ ให้ผสมอะโวคาโด 1/2 ลูก น้ำผึ้ง 1/2 ช้อนชา โยเกิร์ต 1/2 ช้อนชา บริเวอร์ยีสต์ (Brewer's Yeast) 1/8 ช้อนชา และน้ำแครนเบอรรี่ น้ำแอปเปิ้ล หรือชาหมักคอมบุฉะ (Kombucha) 1/2 ช้อนชา ลงไปในเครื่องปั่นอาหาร ปั่นจนส่วนผสมเป็นครีมและผสมเข้ากันดี นี่เป็นสูตรอื่นๆ สำหรับผิวสภาพต่างๆ  สำหรับผิวธรรมดาหรือผิวแห้ง ให้ผสมผงโกโก้ 1/3 ถ้วย น้ำผึ้ง 1/2 ถ้วย ครีม 3 ช้อนโต๊ะ และข้าวโอ๊ต 3 ช้อนโต๊ะ สำหรับผิวธรรมดาหรือผิวมัน ให้ผสมราสเบอร์รี่ที่บดจนเป็นน้ำข้นๆ 1/2 ถ้วย ข้าวโอ๊ต 1/2 ถ้วย และน้ำผึ้ง 1/4 ถ้วย ให้ทามาส์กลงไปที่ผิว หลีกเลี่ยงบริเวณดวงตาและปาก ปล่อยให้มาส์กเซ็ทตัว 10-15 นาที อย่างไรก็ตาม อย่าทิ้งมาส์กไว้จนแห้งเกินไป ล้างมาส์กออกด้วยน้ำอุ่นหรือเช็ดออกด้วยผ้านุ่มๆ  ถ้าคุณรู้สึกแสบร้อนหรือรู้สึกอุ่นๆ ที่ใบหน้าขณะที่มาส์กกำลังเซ็ทตัวอยู่ ให้ล้างออกทันที เพราะผิวหนังของคุณอาจจะระคายเคือง เมื่อคุณล้างมาส์กออก อย่าขัดแรงๆ ให้มันหลุดออก แต่ปล่อยให้น้ำอุ่นค่อยๆ ชำระล้างมาส์กออกไปเอง การใช้มอยเจอร์ไรเซอร์เป็นส่วนสำคัญของกิจวัตรทั่วไปของการใช้สกินแคร์ เพราะว่ามอยเจอร์ไรเซอร์จะช่วยทำให้ผิวชุ่มชื้น นอกจากนี้ มันจะช่วยทำให้ผิวหน้าของคุณดูสุขภาพดี เรียบเนียน และสดใส การใช้มอยเจอร์ไรเซอร์ยังมีประโยชน์ในระยะยาวอีกด้วย เพราะการทำให้ผิวชุ่มชื้นนั้นจะทำให้ผิวสามารถทำงานได้อย่างมีประสิทธิภาพที่สุด ซึ่งหมายความว่าเซลล์ผิวจะซ่อมแซมตนเองอย่างรวดเร็วและกลายเป็นเซลล์ผิวใหม่ มันมีประโยชน์ในการต้านริ้วรอยแห่งวัยได้อย่างมากในระยะยาว งานวิจัยได้เผยว่าผู้ที่ใช้มอยเจอร์ไรเซอร์จะเกิดริ้วรอยในอัตราที่ต่ำกว่าผู้ที่มีผิวแห้ง คุณควรที่จะเลือกมอยเจอร์ไรเซอร์ตามสภาพผิวของคุณ ถ้าคุณมีผิวมัน คุณอาจจะมองหามอยเจอร์ไรเซอร์แบบโลชั่นแทนแบบครีม ถ้าคุณมีผิวแห้ง คุณควรเลือกแบบครีมซึ่งจะมีน้ำมันมากกว่า ยิ่งมีน้ำมันเป็นส่วนผสมมากเท่าไหร่ มอยเจอร์ไรเซอร์ก็จะยิ่งซึมเข้าสู่ผิวของคุณเพื่อทำให้ผิวชุ่มชื้นได้ดีขึ้น ถ้าคุณมีผิวผสม ให้ใช้เป็นแบบโลชั่นที่ไม่มีกรด เช่นมอยเจอร์ไรเซอร์ของ Cetaphil Aveeno Neutrogena หรือ Lubriderm หลีกเลี่ยงการใช้มอยเจอร์ไรเซอร์แบบบางเบาหลังจากที่ทำความสะอาดผิวหน้าเสร็จ ผิวหน้าของคุณเพิ่งได้รับการทำความสะอาดอย่างล้ำลึกและอาจจะต้องฟื้นฟูด้วยการเพิ่มความชุ่มชื้นให้มาก มิเช่นนั้นแล้วผิวที่ขาดความชุ่มชื้นจะทำให้ผลิตน้ำมันมากเกินไปและมันจะอุดตันรูขุมขนของคุณ ซึ่งก็จะทำให้เกิดสิว แสงอาทิตย์นั้นมีผลสามารถทำลายเซลล์ผิวได้ เคล็ดลับหนึ่งที่จะช่วยทำให้ผิวของคุณดูสดใสและอ่อนวัยคือ การใช้มอยเจอร์ไรเซอร์ควบคู่กับครีมกันแดดในการบำรุงผิวหน้าทุกๆ วัน  ลองหามอยเจอร์ไรเซอร์ที่มีค่า SPF (ค่าป้องกันแสงแดด) ประมาณ 15-30 งานวิจัยที่ผ่านมาได้เผยว่าผลิตภัณฑ์ที่มีค่า SPF สูงๆ ไม่ได้แปลว่าจะมีประสิทธิภาพมากกว่า ยิ่งไปกว่านั้น มันอาจจะไม่ได้มีค่า SPF สูงอย่างที่โฆษณาไว้  ตัวเลือกที่ดีอย่างหนึ่งคือการใช้ Oil Free Facial Moisturizer ของ Neutrogena ควบคู่กับครีมกันแดดที่มีค่า SPF 15 หรือ Superdefense Daily Dense Moisturizer SPF 25 ของ Clinique ใช้นิ้วมือนวดมอยเจอร์ไรเซอร์เบาๆ เพื่อให้มันซึมลงไปยังผิวหนัง ขอให้แน่ใจว่าได้ทาทุกซอกมุมของใบหน้า แน่ใจว่าได้ใช้มอยเจอร์ไรเซอร์ที่คอด้วย ผิวหนังบริเวณนี้ก็ควรได้รับการดูแลเช่นกัน!
รู้ประโยชน์ของการอบไอน้ำให้ผิวหน้า. ต้มน้ำ. อังผิวหน้าของคุณ. ใส่อย่างอื่นเพิ่มเติม. เข้าใจความสำคัญของการใช้มาส์กพอกหน้า. หามาส์กที่เหมาะสม. ทำมาส์กใช้เอง. ทามาส์ก. เข้าใจความสำคัญของการใช้มอยเจอร์ไรเซอร์. เลือกมอยเจอร์ไรเซอร์. ลองเลือกมอยเจอร์ไรเซอร์ที่มีค่า SPF. ทามอยเจอร์ไรเซอร์.
https://www.wikihow.com/Give-Yourself-a-Deep-Cleansing-Facial https://www.wikihow.com/Give-Yourself-a-Deep-Cleansing-Facial https://www.wikihow.com/Give-Yourself-a-Deep-Cleansing-Facial
Using a Steam Treatment Applying a Mask Moisturizing Your Face